9. การจัดการ

9.1 โครงสร้างการจัดการ

คณะกรรมการของบริษัท ณ วันที่ 31 มีนาคม 2551 ประกอบด้วยคณะกรรมการ 3 ชุด ได้แก่

-   คณะกรรมการบริษัท

-   คณะกรรมการตรวจสอบ

-   คณะกรรมการบริหาร

1) คณะกรรมการบริษัท ประกอบด้วยกรรมการ จำนวน 13 ท่าน ดังนี้

  ------ ------------------------- --------------------------------------
  ลำดับ   รายชื่อ                     ตำแหน่ง

  1.     นายคีรี กาญจนพาสน์           ประธานกรรมการ

  2.     นายกวิน กาญจนพาสน์          กรรมการ

  3.     นายสุธรรม ศิริทิพย์สาคร        กรรมการ

  4.     นายรังสิน กฤตลักษณ์           กรรมการ

  5.     นายคม พนมเริงศักดิ์           กรรมการ

  6.     Mr. Kong Chi Keung        กรรมการ

  7.     Mr. Abdulhakeem Kamkar    กรรมการ

  8.     Dato’ Amin Rafie Othman   กรรมการ

  9.     Dr. Paul Tong             กรรมการ

  10.    Mr. Cheung Che Kin        กรรมการ

  11     พลโทพิศาล เทพสิทธา          กรรมการอิสระและประธานกรรมการตรวจสอบ

  12.    ดร.อาณัติ อาภาภิรม           กรรมการอิสระและกรรมการตรวจสอบ

  13.    พลตำรวจตรีวราห์ เอี่ยมมงคล    กรรมการอิสระและกรรมการตรวจสอบ
  ------ ------------------------- --------------------------------------

  โดยมีนายรังสิน กฤตลักษณ์ ทำหน้าที่เป็นเลขานุการคณะกรรมการบริษัท และนางสาวธิติกรณ์
  ยศยิ่ง

  ธรรมกุล ทำหน้าที่เป็นเลขานุการบริษัท

กรรมการผู้มีอำนาจกระทำการแทนบริษัท มี 6 ท่าน ดังนี้

  ----------------------------- -----------------------------------------
  กรรมการกลุ่ม ก                  1. นายคีรี กาญจนพาสน์

                                2. นายกวิน กาญจนพาสน์

                                3. นายรังสิน กฤตลักษณ์

  กรรมการกลุ่ม ข                  4. นายสุธรรม ศิริทิพย์สาคร

                                5. Mr. Kong Chi Keung

                                6. นายคม พนมเริงศักดิ์
  ----------------------------- -----------------------------------------

ชื่อและจำนวนกรรมการซึ่งมีอำนาจลงลายมือชื่อแทนบริษัท คือ
กรรมการคนใดคนหนึ่งจากกรรมการกลุ่ม ก
ลงลายมือชื่อร่วมกันกับกรรมการคนใดคนหนึ่งจากกรรมการกลุ่ม ข
รวมเป็นสองคนและประทับตราสำคัญของบริษัท

อำนาจหน้าที่ของคณะกรรมการบริษัท

1.  ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติที่ประชุมผู้ถือหุ้นด้วยความซื่อสัตย์ สุจริต และระมัดระวังรักษาผลประโยชน์ของบริษัท

2.  กำหนดวิสัยทัศน์ นโยบาย และทิศทางการดำเนินงานของบริษัท
    และกำกับดูแลให้ฝ่ายบริหารดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
    เพื่อเพิ่มมูลค่าสูงสุดให้แก่บริษัทและผู้ถือหุ้น

3.  กำหนดนโยบาย ยุทธศาสตร์การทำธุรกิจ แผนงาน และงบประมาณประจำปีของบริษัท
    รวมทั้งผลงานและผลประกอบการประจำเดือนและประจำไตรมาสของบริษัทเทียบกับแผนและงบประมาณ
    และพิจารณาแนวโน้มระยะต่อไปของปี

4.  พิจารณาอนุมัติการได้มาหรือจำหน่ายไปซึ่งทรัพย์สิน การลงทุนในธุรกิจใหม่
    และการดำเนินการใดๆ ที่กฎหมายกำหนด
    เว้นแต่เรื่องที่กฎหมายกำหนดให้ต้องได้รับมติที่ประชุมผู้ถือหุ้น

5.  พิจารณาอนุมัติ และ/หรือ
    ให้ความเห็นต่อรายการที่เกี่ยวโยงกันของบริษัทและบริษัทย่อยให้เป็นไปตามประกาศ ข้อกำหนด
    และแนวทางปฏิบัติที่เกี่ยวข้องของตลาดหลักทรัพย์แห่งประเทศไทย

6.  ประเมินผลงานของฝ่ายบริหารอย่างสม่ำเสมอและกำหนดค่าตอบแทน

7.  ดำเนินการให้ฝ่ายบริหารจัดให้มีระบบบัญชี การรายงานทางการเงิน
    และการสอบบัญชีที่เชื่อถือได้ ตลอดจนดูแลให้มีระบบการควบคุมภายในที่เพียงพอเหมาะสม

8.  ดูแลไม่ให้เกิดปัญหาความขัดแย้งทางผลประโยชน์ระหว่างผู้มีส่วนได้เสียของบริษัท

9.  กรรมการต้องแจ้งให้บริษัททราบโดยไม่ชักช้า
    หากมีส่วนได้ส่วนเสียในสัญญาที่ทำกับบริษัทหรือถือหุ้นเพิ่มขึ้นหรือลดลงในบริษัทหรือบริษัทย่อย
    ทั้งนี้ กำหนดให้รายการที่ทำกับกรรมการหรือบุคคลที่อาจมีความขัดแย้ง มีส่วนได้เสีย
    หรืออาจมีความขัดแย้งทางผลประโยชน์อื่นใดกับบริษัทหรือบริษัทย่อย
    ให้กรรมการซึ่งมีส่วนได้เสียไม่มีสิทธิอนุมัติการทำรายการในเรื่องนั้น

10. กำกับดูแลกิจการให้มีการปฏิบัติงานอย่างมีจริยธรรม
    และทบทวนนโยบายการกำกับดูแลกิจการของบริษัทและประเมินผลการปฏิบัติตามนโยบายดังกล่าวเป็นประจำอย่างน้อยปีละ
    1 ครั้ง

11. รายงานความรับผิดชอบของตนในการจัดทำรายงานทางการเงิน
    โดยแสดงควบคู่กับรายงานของผู้สอบบัญชีไว้ในรายงานประจำปีและครอบคลุมในเรื่องสำคัญๆ
    ตามนโยบายเรื่องข้อพึงปฏิบัติที่ดีสำหรับกรรมการบริษัทจดทะเบียนของตลาดหลักทรัพย์แห่งประเทศไทย

12. คณะกรรมการอาจมอบหมายให้กรรมการคนหนึ่งหรือหลายคนหรือบุคคลอื่นใดปฏิบัติการอย่างหนึ่งอย่างใดแทนคณะกรรมการได้
    การมอบอำนาจแก่กรรมการดังกล่าวจะไม่รวมถึงการมอบอำนาจหรือการมอบอำนาจช่วงที่ทำให้กรรมการหรือผู้รับมอบอำนาจจากกรรมการสามารถอนุมัติรายการที่ตนหรือบุคคลที่อาจมีความขัดแย้ง
    มีส่วนได้เสีย หรือมีผลประโยชน์ในลักษณะอื่นใดขัดแย้งกับผลประโยชน์ของบริษัทหรือบริษัทย่อย
    รวมทั้งกำหนดให้ต้องขอความเห็นชอบจากที่ประชุมผู้ถือหุ้นในการทำรายการที่เกี่ยวโยงกัน
    และการได้มาหรือจำหน่ายไปซึ่งทรัพย์สินที่สำคัญของบริษัท
    ตามข้อกำหนดของตลาดหลักทรัพย์แห่งประเทศไทย

2) คณะกรรมการตรวจสอบ ณ วันที่ 31 มีนาคม 2551 มีจำนวน 3 ท่าน ดังนี้

  ------ ---------------------------------- -----------------------------
  ลำดับ   รายชื่อ                              ตำแหน่ง

  1.     พลโทพิศาล เทพสิทธา                   ประธานกรรมการตรวจสอบ

  2.     ดร.อาณัติ อาภาภิรม                    กรรมการตรวจสอบ

  3.     พลตำรวจตรีวราห์ เอี่ยมมงคล             กรรมการตรวจสอบ
  ------ ---------------------------------- -----------------------------

  โดยมีนางดวงกมล ชัยชนะขจร ทำหน้าที่เป็นเลขานุการคณะกรรมการตรวจสอบ

อำนาจหน้าที่ของคณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้องและเปิดเผยอย่างเพียงพอ
    และเชื่อถือได้

2.  สอบทานให้บริษัทมีระบบการควบคุมภายใน
    และการตรวจสอบภายในให้เหมาะสมและมีประสิทธิภาพ

3.  สอบทานให้บริษัทปฏิบัติตามกฎหมาย กฎระเบียบ ข้อบังคับ และข้อกำหนดที่เกี่ยวข้อง

4.  พิจารณาคัดเลือก เสนอแต่งตั้งผู้สอบบัญชี และกำหนดค่าตอบแทน

5.  พิจารณาการเปิดเผยข้อมูลของบริษัทในรายการที่เกี่ยวโยงกันหรือรายการที่อาจมีความขัดแย้งทางผลประโยชน์

6.  จัดทำรายงานการกำกับดูแลกิจการของคณะกรรมการตรวจสอบ

7.  ปฏิบัติหน้าที่อื่นใดตามที่ได้รับมอบหมายจากคณะกรรมการบริษัท

หลักเกณฑ์ในการคัดเลือกกรรมการตรวจสอบ

บริษัทมีหลักเกณฑ์ในการคัดเลือกกรรมการตรวจสอบตามข้อกำหนดของคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย ดังต่อไปนี้

1. ถือหุ้นไม่เกินร้อยละ 5 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
บริษัทร่วม หรือนิติบุคคลอื่นที่อาจมีความขัดแย้ง

2. ไม่เป็นลูกจ้าง พนักงาน ที่ปรึกษาที่ได้รับเงินเดือนประจำ หรือผู้มีอำนาจควบคุมของบริษัท
บริษัทใหญ่ บริษัทย่อย บริษัทร่วม หรือนิติบุคคลที่อาจมีความขัดแย้ง

3.  ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
    ในลักษณะที่เป็นบิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
    ผู้ถือหุ้นรายใหญ่ ผู้มีอำนาจควบคุม หรือบุคคลที่จะได้รับการเสนอให้เป็นผู้บริหาร
    หรือผู้มีอำนาจควบคุมของบริษัท หรือบริษัทย่อย

4.  ไม่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง
    ในลักษณะที่อาจเป็นการขัดขวางการให้วิจารณญาณอย่างอิสระของตน
    และไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

5.  มีความรู้และประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงินได้
    รวมทั้งการทำหน้าที่อื่นในฐานะกรรมการตรวจสอบ

นอกจากนี้แล้ว
คณะกรรมการตรวจสอบยังต้องสามารถแสดงความเห็นหรือรายงานได้อย่างเสรีตามภารกิจที่ได้รับมอบหมาย
โดยไม่คำนึงถึงประโยชน์ใดๆ ที่เกี่ยวกับทรัพย์สินหรือตำแหน่งหน้าที่
และไม่ตกอยู่ภายใต้อิทธิพลของบุคคลหรือกลุ่มบุคคลใด

3) คณะกรรมการบริหาร ณ วันที่ 31 มีนาคม 2551 มีจำนวน 6 ท่าน ดังนี้

  ------ -------------------------------- -------------------------------
  ลำดับ   รายชื่อ                            ตำแหน่ง

  1.     นายคีรี กาญจนพาสน์                  ประธานกรรมการ

  2.     นายกวิน กาญจนพาสน์                 กรรมการผู้จัดการ

  3.     นายสุธรรม ศิริทิพย์สาคร               รองกรรมการผู้จัดการ

  4.     นายรังสิน กฤตลักษณ์                  รองกรรมการผู้จัดการ

  5.     นายคม พนมเริงศักดิ์                  กรรมการ

  6.     Mr. Kong Chi Keung               รองกรรมการผู้จัดการ*
  ------ -------------------------------- -------------------------------

โดยมีนายเบอร์นาโด้ โกดิเนช การ์เชีย ทำหน้าที่เป็นเลขานุการคณะกรรมการบริหาร

* ได้รับการแต่งตั้งให้เป็นรองกรรมการผู้จัดการเมื่อวันที่ 27 มิถุนายน 2551

อำนาจหน้าที่ของคณะกรรมการบริหาร

1. กำหนดนโยบาย ทิศทาง กลยุทธ์
และโครงสร้างการบริหารงานในการดำเนินธุรกิจของบริษัทให้สอดคล้องและสนับสนุนต่อสภาวะเศรษฐกิจและการแข่งขัน
เพื่อเสนอให้คณะกรรมการบริษัทเห็นชอบ

2. กำหนดแผนธุรกิจ งบประมาณ และอำนาจการบริหารต่างๆ ของบริษัท
เพื่อเสนอให้คณะกรรมการบริษัทเห็นชอบ

3. ตรวจสอบ ติดตามการดำเนินนโยบาย และแนวทางการบริหารงานด้านต่างๆ
ของบริษัทให้เป็นไปอย่างมีประสิทธิภาพ เอื้อต่อสภาพการดำเนินธุรกิจ

4. ตรวจสอบและติดตามผลการดำเนินงานของบริษัทตามนโยบายและแผนธุรกิจที่ได้รับอนุมัติไว้

5. อนุมัติการได้มาหรือจำหน่ายไปซึ่งอสังหาริมทรัพย์ซึ่งมีมูลค่าไม่เกิน 100,000,000 บาท
(หนึ่งร้อยล้านบาท) ต่อหนึ่งธุรกรรม

6. ไถ่ถอน ปลด หรือปลอดจำนองอสังหาริมทรัพย์

7. เปิดบัญชีธนาคาร สมัครใช้บริการธุรกรรมของธนาคาร
หรือแก้ไขเปลี่ยนแปลงผู้มีอำนาจลงลายมือชื่อในบัญชีธนาคาร

8. พิจารณาอนุมัติการแก้ไขผังจัดสรรภายใต้กฎหมายการจัดสรรที่ดิน

4) ผู้บริหาร ณ วันที่ 31 มีนาคม 2551 จำนวน 8 ท่าน ดังนี้

  ------ ------------------------------------ ---------------------------
  ลำดับ   รายชื่อ                                ตำแหน่ง

  1      นายกวิน กาญจนพาสน์                     กรรมการผู้จัดการ

  2.     นายสุธรรม ศิริทิพย์สาคร                   รองกรรมการผู้จัดการ

  3.     นายรังสิน กฤตลักษณ์                      รองกรรมการผู้จัดการ

  4.     Mr. Kong Chi Keung                   รองกรรมการผู้จัดการ *

  5.     นางดวงกมล ชัยชนะขจร                   ผู้อำนวยการฝ่ายบัญชี

  6.     นางสาวอัญชนา โรจน์วิบูลย์ชัย               ผู้อำนวยการฝ่ายการเงิน

  7.     นายวิศิษฐ์ ชวลิตานนท์                     ผู้อำนวยการฝ่ายพัฒนาโครงการ

  8.     นางสาวธิติกรณ์ ยศยิ่งธรรมกุล               ผู้อำนวยการฝ่ายกฎหมาย
  ------ ------------------------------------ ---------------------------

* ได้รับการแต่งตั้งให้เป็นรองกรรมการผู้จัดการเมื่อวันที่ 27 มิถุนายน 2551

บทบาทและหน้าที่ความรับผิดชอบของคณะผู้บริหาร

1.  ดำเนินการตามนโยบาย ทิศทาง กลยุทธ์
    และโครงสร้างการบริหารงานในการดำเนินธุรกิจของบริษัทที่กำหนด
    ให้มีประสิทธิภาพและประสิทธิผล

2.  ดำเนินการจัดทำแผนธุรกิจ งบประมาณ และอำนาจการบริหารต่าง ๆ ของบริษัท
    เพื่อเสนอให้คณะกรรมการบริหารเห็นชอบ

3.  บริหารงานบริษัทตามแผนงานหรืองบประมาณที่ได้รับอนุมัติจากคณะกรรมการบริหาร
    อย่างซื่อสัตย์ สุจริต และระมัดระวัง รักษาผลประโยชน์ของบริษัทและผู้ถือหุ้นอย่างดีที่สุด

4.  ติดตามผลการดำเนินงานของบริษัท ให้เป็นไปตามนโยบายแผนงาน
    และงบประมาณที่ได้รับอนุมัติ

5.  รายงานผลการดำเนินงานของบริษัทต่อที่ประชุมคณะกรรมการบริหารเป็นประจำ

6.  ดำเนินการอื่นๆ ตามที่คณะกรรมการบริหารมอบหมาย

7.  กำกับการบริหารงานทั่วไปตามที่กำหนดไว้ในระเบียบข้อบังคับของบริษัท

9.2 การสรรหาและถอดถอนกรรมการบริษัท

คณะกรรมการบริษัทจะรับผิดชอบในการสรรหากรรมการใหม่ที่มีคุณสมบัติและประสบการณ์ที่เหมาะสม
โดยกรรมการผู้นั้นต้องมีเวลาอย่างเพียงพอสามารถปฏิบัติหน้าที่ให้แก่บริษัทได้อย่างมีประสิทธิภาพ
ทั้งนี้ คณะกรรมการบริษัทได้มอบหมายให้คณะกรรมการบริหาร ทำหน้าที่ในการสรรหากรรมการ
เพื่อเสนอให้คณะกรรมการบริษัทอนุมัติ และ/หรือ เสนอขออนุมัติแต่งตั้งต่อที่ประชุมผู้ถือหุ้น
ตามหลักเกณฑ์และวิธีการที่กำหนดอยู่ในข้อบังคับของบริษัท โดยมีสาระสำคัญดังนี้

1.  ในการประชุมสามัญประจำปีทุกครั้ง กรรมการต้องพ้นจากตำแหน่งตามวาระเป็นจำนวน 1 ใน
    3 ของจำนวนกรรมการทั้งหมด ถ้าจำนวนกรรมการที่จะแบ่งออกให้ตรงเป็น 3 ส่วนไม่ได้
    ก็ให้ออกโดยจำนวนที่ใกล้ที่สุดกับส่วน 1 ใน 3
    โดยกรรมการที่พ้นจากตำแหน่งมีสิทธิได้รับเลือกเข้ามาดำรงตำแหน่งใหม่อีกได้

2. ให้ที่ประชุมผู้ถือหุ้นมีสิทธิแต่งตั้งกรรมการตามหลักเกณฑ์และวิธีการดังต่อไปนี้

  2.1 ผู้ถือหุ้นแต่ละคนมีคะแนนเสียงเท่ากับหนึ่งหุ้นต่อหนึ่งเสียง

  2.2
  ผู้ถือหุ้นแต่ละคนจะใช้คะแนนเสียงที่มีอยู่ทั้งหมดเลือกตั้งบุคคลคนเดียวหรือหลายคนเป็นกรรมการก็ได้
  แต่จะแบ่งคะแนนเสียงให้แก่บุคคลใดมากน้อยเพียงใดไม่ได้

  2.3
  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากัน
  เกินจำนวนกรรมการที่จะพึงมีหรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

3. นอกจาการพ้นตำแหน่งตามวาระแล้ว กรรมการพ้นจากตำแหน่งเมื่อ

  3.1 ตาย

  3.2 ลาออก

  3.3 ขาดคุณสมบัติหรือมีลักษณะต้องห้ามตามพระราชบัญญัติบริษัทมหาชนจำกัด พ.ศ. 2535

  3.4 ที่ประชุมผู้ถือหุ้นมีมติให้ออก

  3.5 ศาลมีคำสั่งให้ออก

4. ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
ให้คณะกรรมการมีมติด้วยคะแนนเสียงไม่น้อยกว่า 3 ใน 4 ของจำนวนกรรมการที่เหลืออยู่
เลือกบุคคลใดบุคคลหนึ่งซึ่งมีคุณสมบัติและไม่มีลักษณะต้องห้ามตามพระราชบัญญัติบริษัทมหาชนจำกัด
พ.ศ. 2535 เข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่า 2 เดือน
บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงวาระที่ยังเหลืออยู่ของกรรมการที่ตนแทน

5.
ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่า
3 ใน 4 ของจำนวนผู้ถือหุ้นซึ่งมาประชุมและมีสิทธิออกเสียง
และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

9.3 ค่าตอบแทนกรรมการ กรรมการบริหาร และผู้บริหาร

1. ค่าตอบแทนกรรมการ

1.1 ค่าตอบแทนที่เป็นตัวเงิน

บริษัทได้จ่ายค่าตอบแทนคณะกรรมการบริษัทจำนวน 13 ท่าน ในช่วงเวลาตั้งแต่ 1 เมษายน 2550
ถึง 31 มีนาคม 2551 รวมทั้งสิ้น 3,180,000 บาท
ซึ่งเป็นค่าตอบแทนที่จ่ายให้แก่ประธานกรรมการ กรรมการ และกรรมการอิสระ

  ------------------------------------- ---------------------------------
  ค่าตอบแทน                              ปี 2550/51

  1. นายคีรี กาญจนพาสน์                    300,000

  2. นายกวิน กาญจนพาสน์                   240,000

  3. นายสุธรรม ศิริทิพย์สาคร                 240,000

  4. นายรังสิน กฤตลักษณ์                    240,000

  5. นายคม พนมเริงศักดิ์                    240,000

  6. Mr. Kong Chi Keung                 240,000

  7. Mr. Abdulhakeem Kamkar             240,000

  8. Dato’ Amin Rafie Othman            240,000

  9. Dr. Paul Tong                      240,000

  10. Mr. Cheung Che Kin                240,000

  11. พลโทพิศาล เทพสิทธา                  240,000

  12. ดร.อาณัติ อาภาภิรม                   240,000

  13. พลตำรวจตรีวราห์ เอี่ยมมงคล            240,000

  รวม                                   3,180,000
  ------------------------------------- ---------------------------------

1.2 ค่าตอบแทนที่เป็นไม่เป็นตัวเงิน

-ไม่มี-

2. ค่าตอบแทนกรรมการบริหารและผู้บริหาร

2.1 บริษัทได้จ่ายค่าตอบแทนกรรมการบริหารและผู้บริหารจำนวน 10 ราย ในช่วงเวลาตั้งแต่ 1
เมษายน 2550 ถึง 31 มีนาคม 2551 รวมทั้งสิ้น 27,117,500 บาท

2.  ค่าตอบแทนที่เป็นไม่เป็นตัวเงิน

  -ไม่มี-

9.4 การกำกับดูแลกิจการ

นโยบายการกำกับดูแลกิจการ

บริษัทมีความเชื่อมั่นว่าระบบการบริหารจัดการที่ดี
การมีคณะกรรมการและผู้บริหารที่มีวิสัยทัศน์และมีความรับผิดชอบต่อหน้าที่
มีกลไกการควบคุมและการถ่วงดุลอำนาจเพื่อให้การบริหารงานเป็นไปอย่างโปร่งใสตรวจสอบได้
การเคารพในสิทธิความเท่าเทียมกันของผู้ถือหุ้น
และมีความรับผิดชอบต่อผู้มีส่วนได้เสียจะเป็นปัจจัยสำคัญในการเพิ่มมูลค่าและผลตอบแทนสูงสุดให้แก่ผู้ถือหุ้นของบริษัทในระยะยาว

คณะกรรมการบริษัทได้อนุมัตินโยบายการกำกับดูแลกิจการ
โดยมีหลักการและแนวปฏิบัติที่สอดคล้องกับหลักการการกำกับดูแลกิจการที่ดีของตลาดหลักทรัพย์แห่งประเทศไทย
ในที่ประชุมคณะกรรมการเมื่อวันที่ 27 มิถุนายน 2551
ทั้งนี้จะได้มีการสื่อสารให้ผู้บริหารและพนักงานของบริษัทได้รับทราบและถือปฏิบัติอย่างต่อเนื่อง

นโยบายดังกล่าวแบ่งออกเป็น 5 หมวด ครอบคลุมหลักการกำกับดูแลกิจการที่ดี ดังนี้

1.  สิทธิและความเท่าเทียมกันของผู้ถือหุ้น และบทบาทต่อผู้มีส่วนได้เสีย

2.  โครงสร้าง บทบาท หน้าที่ ความรับผิดชอบและความเป็นอิสระของคณะกรรมการ

3.  การเปิดเผยข้อมูลและความโปร่งใส

4.  การควบคุมภายในและการบริหารความเสี่ยง

5.  จริยธรรมและจรรยาบรรณ

1) สิทธิและความเท่าเทียมกันของผู้ถือหุ้น และบทบาทต่อผู้มีส่วนได้เสีย

บริษัทได้ให้ความสำคัญต่อสิทธิและความเท่าเทียมกันของผู้ถือหุ้น
โดยผู้ถือหุ้นทุกรายจะได้รับการปฏิบัติที่เท่าเทียมกันในเรื่องต่างๆ ได้แก่
การเข้าร่วมประชุมผู้ถือหุ้นเพื่อรับทราบผลการดำเนินงานประจำปีและสารสนเทศของบริษัท
การออกเสียงลงคะแนนในที่ประชุมผู้ถือหุ้นในการแต่งตั้ง ถอดถอนกรรมการ การได้รับเงินปันผล
ตลอดจนการซักถามหรือแสดงความเห็นในเรื่องต่างๆ
ที่คณะกรรมการได้รายงานให้ทราบหรือได้ขอความเห็นจากที่ประชุมผู้ถือหุ้น เป็นต้น

1.1 การประชุมผู้ถือหุ้น

คณะกรรมการบริษัทต้องจัดให้มีการประชุมผู้ถือหุ้นเป็นการประชุมสามัญประจำปีภายใน 120 วัน
นับแต่วันสิ้นสุดของรอบปีบัญชีของบริษัท และการประชุมผู้ถือหุ้นคราวอื่นให้เรียกว่าการประชุมวิสามัญ
โดยจัดประชุมเพิ่มตามความจำเป็น
โดยบริษัทได้จัดให้มีหน่วยงานกำกับดูแลที่จะปฏิบัติตามนโยบายที่จะดำเนินการประชุมผู้ถือหุ้นให้เป็นไปตามกฎหมาย
และแนวทางการประชุมผู้ถือหุ้นที่กำหนดโดยตลาดหลักทรัพย์แห่งประเทศไทย
ทั้งนี้ในการประชุมผู้ถือหุ้นบริษัทได้จัดส่งหนังสือเชิญประชุมที่ระบุสถานที่ วัน
และเวลาประชุมพร้อมทั้งข้อมูลประกอบการประชุมวาระต่างๆ
อย่างเพียงพอให้ผู้ถือหุ้นได้มีเวลาศึกษาล่วงหน้าก่อนการประชุมให้มากกว่า 7
วันตามที่กฎหมายกำหนดทุกครั้ง รวมทั้งจะระบุถึงวัตถุประสงค์
และเหตุผลในแต่ละวาระโดยมีความเห็นของคณะกรรมการในทุกวาระโดยไม่มีวาระซ้อนเร้น
หรือเพิ่มเรื่องประชุมใดไว้ในวาระอื่น
เว้นแต่กรณีจำเป็นเร่งด่วนที่ทราบภายหลังการออกหนังสือเชิญประชุมแล้ว
และมีการบันทึกการประชุมถูกต้องครบถ้วนเพื่อให้ผู้ถือหุ้นตรวจสอบได้
โดยหากผู้ถือหุ้นท่านใดไม่สะดวกในการเข้าประชุม
บริษัทก็ได้มีการจัดทำหนังสือมอบฉันทะโดยผู้ถือหุ้นสามารถมอบหมายให้ตัวแทนของผู้ถือหุ้นเข้าร่วมประชุมแทนได้

ในการประชุมผู้ถือหุ้น ผู้ถือหุ้นทุกรายมีสิทธิและความเท่าเทียมกันในการรับทราบสารสนเทศ
การแสดงความคิดเห็น และการตั้งคำถามใดๆ
ต่อที่ประชุมตามระเบียบวาระการประชุมและเรื่องที่เสนอ
รวมทั้งได้มีการแจ้งให้ผู้ถือหุ้นรับทราบสิทธิในการลงคะแนนและวิธีการออกเสียงลงคะแนนทุกครั้งก่อนเริ่มประชุม
โดยประธานที่ประชุมมีหน้าที่จัดสรรเวลาให้อย่างเหมาะสม
และส่งเสริมให้มีการแสดงความเห็นและซักถามในที่ประชุม ในการประชุมผู้ถือหุ้นทุกครั้ง
จะมีการแจ้งในหนังสือนัดประชุมถึงรายชื่อกรรมการอิสระที่จะแต่งตั้งขึ้นอย่างน้อย 1
ท่านให้เป็นผู้รับมอบอำนาจออกเสียงแทนผู้ถือหุ้นที่ไม่สามารถเข้าร่วมประชุม

1.2 สิทธิของผู้มีส่วนได้เสีย

บริษัทตระหนักถึงความสำคัญต่อสิทธิของผู้มีส่วนได้เสียทุกกลุ่ม
โดยได้มีการดูแลให้ผู้มีส่วนได้เสียกลุ่มต่างๆ เช่น ผู้ถือหุ้น พนักงาน ผู้บริหาร ลูกค้า คู่ค้า เจ้าหนี้
ตลอดจนสาธารณชนและสังคม ได้รับการปฏิบัติอย่างเหมาะสม เสมอภาคและเป็นธรรม

  ---------------- --- ----------------------------------------------------------------------------------------------------
  ผู้ถือหุ้น            :   บริษัทมีการดำเนินธุรกิจอย่างโปร่งใส ถูกต้อง และยุติธรรม เพื่อพัฒนากิจการให้มั่นคงและเจริญเติบโต
                       โดยคำนึงถึงการสร้างผลตอบแทนที่ดีต่อผู้ถือหุ้นอย่างต่อเนื่องและเท่าเทียมกัน

  ลูกค้า             :   บริษัทมุ่งมั่นสร้างความพึงพอใจและความมั่นใจให้กับลูกค้า ซึ่งมีผลต่อความสำเร็จของธุรกิจ
                       โดยพัฒนาคุณภาพและแนวทางของสินค้าและบริการเพื่อตอบสนองความต้องการของลูกค้าให้มีประสิทธิภาพและมีประสิทธิผลอย่างสม่ำเสมอ
                       เพื่อรักษาความสัมพันธ์ที่ดีในระยะยาว

  พนักงานทุกระดับ     :   บริษัทได้ให้ความเป็นธรรมต่อพนักงานทุกคนโดยไม่เลือกปฏิบัติโดยการเสริมสร้างวัฒนธรรมและบรรยากาศการทำงานที่ดี
                       รวมทั้งส่งเสริมการทำงานเป็นทีม และมีการปฏิบัติต่อพนักงานบนพื้นฐานของคุณภาพ
                       โดยมีการพัฒนาฝึกอบรมพนักงานอย่างต่อเนื่องทั้งภายในและภายนอกบริษัท และดูแลในเรื่องผลตอบแทนและสวัสดิการของพนักงาน

  คู่ค้า              :   บริษัทมีการดำเนินธุรกิจที่คำนึงถึงผลประโยชน์ของผู้มีส่วนได้เสีย และการปฏิบัติที่เป็นธรรมต่อคู่ค้าทุกรายของบริษัท

  สังคม ชุมชนและ     :   บริษัทให้ความความสำคัญต่อสาธารณประโยชน์และคุณภาพชีวิตที่ดีต่อสังคมไทย ด้วยการมีส่วนร่วมพัฒนาชุมชนและตอบแทนกลับคืนสู่สังคม
  สิ่งแวดล้อม             
  ---------------- --- ----------------------------------------------------------------------------------------------------

2) โครงสร้าง บทบาท หน้าที่ ความรับผิดชอบและความเป็นอิสระของคณะกรรมการ

บริษัทได้กำหนดให้มีคณะกรรมการบริษัท คณะกรรมการตรวจสอบ และคณะกรรมการบริหาร
ในการกลั่นกรองและศึกษาแนวทางการบริหารงานของบริษัท
คณะกรรมการทุกคนมีอิสระในการแสดงความเห็นต่อการดำเนินงานของบริษัท
เพื่อกำกับดูแลให้การดำเนินงานของฝ่ายบริหารเป็นไปอย่างมีประสิทธิภาพ ถูกต้อง โปร่งใส

2.1 ปัจจุบันคณะกรรมการบริษัท มีจำนวน 13 ท่าน (ณ วันที่ 31 มีนาคม 2551) ประกอบด้วย

กรรมการที่เป็นผู้บริหาร 6 ท่าน

กรรมการที่มิได้เป็นผู้บริหาร 4 ท่าน

กรรมการอิสระ 3 ท่าน

2.2 ภาวะผู้นำและวิสัยทัศน์

-   คณะกรรมการมีความมุ่งมั่นที่จะให้บริษัทและบริษัทย่อยเป็นองค์กรชั้นนำที่ได้รับการยอมรับในระดับสากลว่าเป็นบริษัทที่ประสบความสำเร็จมากที่สุดแห่งหนึ่งในประเทศไทย
    โดยดำเนินธุรกิจที่มีความหลากหลาย
    ด้วยการบริหารจัดการที่แข็งแกร่งและด้วยบุคลากรที่ล้วนแต่มีความสามารถและมีส่วนร่วมในวิสัยทัศน์
    ภารกิจ และกลยุทธ์

-   คณะกรรมการมีภาวะผู้นำ วิสัยทัศน์
    มีความอิสระในการตัดสินใจและรับผิดชอบตามหน้าที่ในการกำกับดูแลกิจการให้เกิดประโยชน์สูงสุดต่อผู้ถือหุ้นโดยรวม

-   คณะกรรมการมีหน้าที่และความรับผิดชอบต่อผู้ถือหุ้นของบริษัทที่จะกำกับดูแลการบริหารงานของฝ่ายบริหารและมีการแบ่งแยกหน้าที่ระหว่างคณะกรรมการและฝ่ายบริหารไว้อย่างชัดเจน

2.3 ความขัดแย้งของผลประโยชน์

คณะกรรมการได้มีการกำหนดแนวทางในเรื่องความขัดแย้งของผลประโยชน์
โดยการปฏิบัติตามแนวทางของตลาดหลักทรัพย์แห่งประเทศไทย
โดยจะพิจารณาแก้ไขปัญหาความขัดแย้งของผลประโยชน์อย่างรอบคอบ ยึดหลักความซื่อสัตย์ สุจริต
มีเหตุมีผลและเป็นอิสระภายในกรอบจริยธรรมที่ดี
ตลอดจนมีการเปิดเผยข้อมูลอย่างครบถ้วนเพื่อผลประโยชน์ของบริษัทโดยรวมเป็นสำคัญ

2.4 ค่าตอบแทนกรรมการและผู้บริหาร

การจ่ายค่าตอบแทนแก่กรรมการ จะเป็นการจ่ายในลักษณะของบำเหน็จกรรมการเป็นรายเดือน
ส่วนผู้บริหารจะได้รับเงินเดือนประจำเป็นปกติเหมือนพนักงานอื่นๆ ของบริษัท

2.5 การประชุมคณะกรรมการ

คณะกรรมการชุดต่างๆ ได้แก่ คณะกรรมการบริษัท
และคณะกรรมการตรวจสอบจะมีการประชุมเป็นประจำทุกไตรมาส
เพื่อรับทราบและติดตามผลการดำเนินงานในเรื่องต่างๆ ของบริษัท
ส่วนคณะกรรมการบริหารจะมีการประชุมเป็นประจำทุกเดือนและประชุมเพิ่มเติมตามความจำเป็นและเหมาะสมเพื่อพิจารณาอนุมัติการดำเนินงานของบริษัทในเรื่องสำคัญต่างๆ
ที่อยู่ในอำนาจการตัดสินใจของคณะกรรมการบริหารและรายงานผลการดำเนินงานให้คณะกรรมการบริษัททราบ

จำนวนครั้งของการประชุมคณะกรรมการบริษัทและจำนวนครั้งที่กรรมการแต่ละท่านเข้าร่วมประชุมคณะกรรมการบริษัท
ตั้งแต่วันที่ 1 เมษายน 2550 ถึง 31 มีนาคม 2551 เป็นดังนี้

  ------------------------ ---------------------------------- ------------------
  รายชื่อกรรมการ             ตำแหน่ง                             การเข้าร่วมประชุม/

                                                              การประชุมทั้งหมด
                                                              (ครั้ง)

  1. นายคีรี กาญจนพาสน์       ประธานกรรมการบริษัท                  7/7

  2. นายกวิน กาญจนพาสน์      กรรมการผู้จัดการ                      7/7

  3. นายสุธรรม ศิริทิพย์สาคร    รองกรรมการผู้จัดการ                   7/7

  4. นายรังสิน กฤตลักษณ์       รองกรรมการผู้จัดการ                   7/7

  5. นายคม พนมเริงศักดิ์       กรรมการ                            7/7

  6. Mr. Kong Chi Keung    รองกรรมการผู้จัดการ*                  7/7

  7. Mr. Abdulhakeem       กรรมการ                            1/7
  Kamkar                                                      

  8. Dato’ Amin Rafie      กรรมการ                            4/7
  Othman                                                      

  9. Dr. Paul Tong         กรรมการ                            2/7

  10. Mr. Cheung Che Kin   กรรมการ                            1/7

  11. พลโทพิศาล เทพสิทธา     กรรมการอิสระ/ประธานกรรมการตรวจสอบ   6/7

  12. ดร.อาณัติ อาภาภิรม      กรรมการอิสระ/กรรมการตรวจสอบ         7/7

  13. พลตำรวจตรีวราห์        กรรมการอิสระ/กรรมการตรวจสอบ         6/7
  เอี่ยมมงคล                                                    
  ------------------------ ---------------------------------- ------------------

* ได้รับการแต่งตั้งให้เป็นรองกรรมการผู้จัดการเมื่อวันที่ 27 มิถุนายน 2551

3) การเปิดเผยข้อมูลและความโปร่งใส

บทบาทหน้าที่ของคณะกรรมการเกี่ยวกับการเปิดเผยข้อมูลและความโปร่งใส

1.  คณะกรรมการมีหน้าที่ในการเปิดเผยสารสนเทศทั้งที่เป็นสารสนเทศทางการเงิน
    และที่ไม่ใช่ทางการเงินอย่างครบถ้วน เพียงพอ เชื่อถือได้ และทันเวลา
    เพื่อให้ผู้ถือหุ้นและผู้มีส่วนได้เสียของบริษัทได้รับสารสนเทศอย่างเท่าเทียมกัน

2.  บริษัทมีหน่วยงานนักลงทุนสัมพันธ์ (Investor Relations)
    เพื่อเป็นตัวแทนบริษัทในการสื่อสารประชาสัมพันธ์ข้อมูลข่าวสารที่เป็นประโยชน์ให้ผู้ถือหุ้น
    ผู้ลงทุน นักวิเคราะห์หลักทรัพย์และผู้ที่เกี่ยวข้องได้รับทราบข้อมูลของบริษัท อีกทั้งมีหน่วยงาน
    Compliance
    ของบริษัทดูแลในด้านการเปิดเผยข้อมูลแก่ตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์
    เพื่อให้มั่นใจว่าได้ปฏิบัติตามระเบียบ ข้อบังคับของกฎหมายที่เกี่ยวข้องอย่างครบถ้วน

3.  บริษัทมีนโยบายเปิดเผยสารสนเทศที่สำคัญต่อสาธารณชน ดังนี้

-   วัตถุประสงค์ของบริษัท

-   ฐานะการเงินและผลการดำเนินงานของบริษัท โครงสร้างการถือหุ้น และสิทธิในการออกเสียง

-   รายชื่อคณะกรรมการ กรรมการชุดต่างๆ และคณะผู้บริหาร

-   ปัจจัยและนโยบายเกี่ยวกับการจัดการความเสี่ยงที่สามารถมองเห็นได้ (Material
    Foreseeable Risk Factors) ทั้งที่เกี่ยวกับการดำเนินงานและการเงิน

-   นโยบายและโครงสร้างการกำกับดูแลกิจการ (Governance Structures and
    Policies) รวมทั้งความรับผิดชอบของคณะกรรมการในการรายงานทางการเงิน
    และรายงานของประธาน คณะกรรมการตรวจสอบ

-   เปิดเผยในรายงานประจำปีเกี่ยวกับจำนวนครั้งที่กรรมการแต่ละท่านเข้าร่วมประชุม
    โดยเปรียบเทียบกับจำนวนครั้งของการประชุมคณะกรรมการในแต่ละปี

นอกจากนี้ บริษัทยังเปิดเผยข้อมูลตามข้อบังคับหรือกฎหมายที่เกี่ยวข้อง
เพื่อให้นักลงทุนและผู้ที่เกี่ยวข้องทั้งที่เป็นผู้ถือหุ้นและผู้ที่สนใจจะถือหุ้นในอนาคต
ได้ใช้ประกอบการตัดสินใจลงทุน โดยผ่านช่องทางและสื่อการเผยแพร่ข้อมูลต่างๆ
ของตลาดหลักทรัพย์แห่งประเทศไทย ตลอดจนผ่านเว็บไซต์ของบริษัทที่ www.tanayong.co.th

4) การควบคุมภายในและการบริหารความเสี่ยง

4.1 การควบคุมภายใน (Internal Control)

-   คณะกรรมการต้องจัดให้มีและรักษาไว้ซึ่งระบบการควบคุมภายใน
    เพื่อปกป้องเงินลงทุนของผู้ถือหุ้นและทรัพย์สินของบริษัท

-   คณะกรรมการมีหน้าที่สอบทานความมีประสิทธิภาพของระบบการควบคุมภายในอย่างน้อยปีละครั้ง
    และรายงานให้ผู้ถือหุ้นทราบว่าได้กระทำการดังกล่าวแล้ว
    การสอบทานต้องครอบคลุมในทุกเรื่องรวมทั้งการควบคุมทางการเงิน การดำเนินงาน
    การกำกับดูแลการปฏิบัติงาน (Compliance Controls) และการบริหารความเสี่ยง (Risk
    Management)

4.2 การตรวจสอบภายใน

บริษัทอยู่ในขั้นตอนการจัดตั้งหน่วยงานตรวจสอบภายใน ซึ่งจะเป็นหน่วยงานหนึ่งในบริษัท
และรายงานตรงต่อคณะกรรมการตรวจสอบและผู้บริหารระดับสูง มีหน้าที่ในการให้คำปรึกษา
ตรวจสอบและประเมินระบบการควบคุมภายใน
ระบบบริหารความเสี่ยงและระบบการกำกับดูแลกิจการ

4.3 การบริหารความเสี่ยง (Risk Management)

บริษัทมีนโยบายที่จะบริหารความเสี่ยงต่างๆ ที่มีผลกระทบต่อบริษัททั้งปัจจัยภายในและภายนอก
ให้มีความเสี่ยงที่เหลืออยู่ในระดับที่เหมาะสมและยอมรับได้
การบริหารความเสี่ยงเป็นส่วนหนึ่งของการจัดทำแผนธุรกิจ (Business Plan) ประจำปี
เพื่อให้การกำหนดแนวทางการจัดการความเสี่ยงนั้นสอดคล้องกับวัตถุประสงค์ เป้าหมาย
และแผนกลยุทธ์ต่างๆ ของบริษัท ทั้งนี้ ผู้บริหารและพนักงานทุกคนในบริษัทเป็นเจ้าของความเสี่ยง
และมีหน้าที่ในการประเมินความเสี่ยงของแต่ละหน่วยงาน
และกระบวนการประเมินประสิทธิภาพของมาตรการควบคุมที่มีอยู่
นำเสนอแผนและวิธีการในการลดความเสี่ยง และรายงานต่อผู้บริหาร คณะกรรมการตรวจสอบ
และคณะกรรมการบริษัท

5) จริยธรรมและจรรยาบรรณ

บริษัทใช้หลักจริยธรรมและจรรยาบรรณเป็นแนวทางในการประพฤติปฏิบัติหน้าที่ให้เหมาะสม
เพื่อเป็นการสร้างภาพลักษณ์ที่ดี อันจะนำมาซึ่งความมั่นคงให้แก่บริษัทและบริษัทย่อย อีกทั้ง
เพื่อให้เป็นไปตามนโยบายการกำกับดูแลกิจการที่ดีของบริษัท
โดยพนักงานใหม่จะได้รับการอบรมเรื่องจริยธรรมและจรรยาบรรณในเบื้องต้นเพื่อสร้างความเข้าใจในการนำไปประพฤติปฏิบัติ

9.5 การดูแลเรื่องการใช้ข้อมูลภายใน

บริษัทได้แจ้งให้กรรมการและผู้บริหารปฏิบัติตามกฎเกณฑ์ ระเบียบ
ของสำนักงานคณะกรรมการกำกับหลักทรัพย์และตลาดหลักทรัพย์
และประมวลข้อกำหนดตลาดหลักทรัพย์แห่งประเทศไทย ดังนี้

1. กำหนดให้ผู้บริหารรวมถึงคู่สมรส
และบุตรที่ยังไม่บรรลุนิติภาวะต้องรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
และจัดส่งสำเนารายงานนี้ให้แก่บริษัทในวันเดียวกันกับวันที่ส่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์

2. แจ้งให้กรรมการและผู้บริหารรับทราบถึงการไม่ใช้ข้อมูลภายในเพื่อประโยชน์ในการซื้อขายหุ้น
หากมีการซื้อขายหุ้นแล้ว
ต้องรีบแจ้งให้สำนักงานคณะกรรมการกำกับหลักทรัพย์และตลาดหลักทรัพย์ทราบภายใน 3 วัน
และห้ามมิให้เปิดเผยข้อมูลที่เป็นสาระสำคัญนั้นต่อบุคคลภายนอก
หรือบุคคลที่ไม่มีหน้าที่เกี่ยวข้องก่อนที่จะมีการแจ้งให้ตลาดหลักทรัพย์แห่งประเทศไทยทราบข่าวนั้น
ทั้งนี้ หากผู้ที่เกี่ยวข้องฝ่าฝืนข้อกำหนดในเรื่องเกี่ยวกับการใช้ข้อมูลภายในดังกล่าว
จะถือว่าได้กระทำผิดข้อบังคับการทำงานของบริษัท จะมีโทษทางวินัย โดยบทลงโทษทางวินัยมี 4
ประการโดยขึ้นกับลักษณะแห่งความผิด
หรือความหนักเบาของการกระทำผิดหรือตามความร้ายแรงที่เกิดขึ้น คือ

-   ตักเตือนด้วยวาจา

-   ตักเตือนเป็นลายลักษณ์อักษร

-   ตักเตือนเป็นลายลักษณ์อักษร และพักงานโดยไม่ได้รับค่าจ้างไม่เกิน 7 วัน

-   เลิกจ้างโดยไม่จ่ายค่าชดเชย

9.6 บุคลากร

จำนวนพนักงานของบริษัทรวมผู้บริหาร และกรรมการบริหาร ณ วันที่ 1 เมษายน 2551 มีจำนวน
104 คน โดยแยกตามฝ่ายต่างๆ ดังนี้

  ------------------------------------------- ---------------------------
  สำนักกรรมการผู้จัดการ                           13 คน

  ฝ่ายกฎหมาย                                   5 คน

  ฝ่ายบริหารทรัพยากรมนุษย์และธุรการ                 8 คน

  ฝ่ายบริหารสินทรัพย์                              28 คน

  ฝ่ายโครงการพิเศษ                              9 คน

  ฝ่ายพัฒนาโครงการ                              18 คน

  ฝ่ายการตลาดและการขาย                         9 คน

  ฝ่ายบัญชี                                      12 คน

  ฝ่ายการเงิน                                   2 คน

  รวม                                         104 คน
  ------------------------------------------- ---------------------------

 โดยมีค่าตอบแทนประกอบด้วยเงินเดือนและโบนัส รวมทั้งสิ้น 60,080,114 บาท

ข้อพิพาททางด้านแรงงานในปีที่ผ่านมา

- ไม่มี -

9.7 นโยบายการพัฒนาบุคลากร

บริษัทมีจุดมุ่งหมายหลักในการบริหารทรัพยากรมนุษย์ คือ คัดเลือก พัฒนา ส่งเสริม
และรักษาไว้ซึ่งพนักงานที่มีคุณภาพ ทั้งนี้
เพื่อให้การดำเนินกิจการของบริษัทบรรลุเป้าหมายอย่างมีประสิทธิผลและประสิทธิภาพ
เพื่อให้บรรลุถึงจุดมุ่งหมายในการบริหารทรัพยากรมนุษย์ไว้ดังต่อไปนี้

1.  พนักงานทุกคนจะได้รับการปฏิบัติอย่างเป็นธรรมในฐานะที่เป็นส่วนสำคัญส่วนหนึ่งของบริษัท

2. การคัดเลือกบุคคลเพื่อว่าจ้างให้ดำรงตำแหน่งต่างๆ ของบริษัท
จะกระทำด้วยความเป็นธรรมโดยคำนึงถึงคุณสมบัติของแต่ละตำแหน่งงาน วุฒิการศึกษา ประสบการณ์
สภาพร่างกายและข้อกำหนดอื่นๆ ที่จำเป็นแก่งาน ทั้งนี้
บริษัทจะพิจารณาพนักงานภายในเป็นอันดับแรก
เพื่อให้โอกาสในการพัฒนาความก้าวหน้าในการทำงาน
หากไม่มีผู้ใดเหมาะสมจึงจะพิจารณาคัดเลือกจากบุคคลภายนอก

3. การกำหนดค่าตอบแทนแก่พนักงานบริษัท จะพิจารณาจากผลประกอบการของบริษัท
ผลการปฏิบัติงานของพนักงานแต่ละคน ประกอบกับความสามารถในการจ่ายของบริษัท
และสถานการณ์ทางเศรษฐกิจในแต่ละปี

4. บริษัทจะให้ความเอาใจใส่ดูแลรักษาสภาพการทำงานให้มีความปลอดภัย ถูกสุขลักษณะ และ
อาชีวอนามัย เพื่อสวัสดิภาพของพนักงาน

5. บริษัทมีนโยบายที่จะสนับสนุนการฝึกอบรม การพัฒนาพนักงาน ทั้งนี้
เพื่อให้เกิดประโยชน์ร่วมกันทั้งบริษัทและพนักงาน
อีกทั้งเป็นการเปิดโอกาสให้พนักงานเจริญก้าวหน้าในการทำงานต่อไป

6. เพื่อให้พนักงานยึดถือปฏิบัติตามและเพื่อประโยชน์แห่งความมีวินัยอันดีงามของหมู่คณะ
เมื่อพนักงานผู้ใดหลีกเลี่ยงหรือฝ่าฝืนระเบียบข้อบังคับการทำงาน จะถือว่าพนักงานผู้นั้นกระทำผิด
ซึ่งจะต้องได้รับการพิจารณาและดำเนินการตามมาตรการแก้ไขอย่างใดอย่างหนึ่ง
ตามระเบียบข้อบังคับการทำงานอย่างเหมาะสมแก่กรณี

7.
บริษัทได้กำหนดระเบียบปฏิบัติว่าด้วยการยื่นคำร้องทุกข์ให้พนักงานได้ใช้เป็นแนวทางในการปฏิบัติในการยื่นเรื่องราวร้องทุกข์
เพื่อให้พนักงานได้รับการปฏิบัติอย่างเป็นธรรมและเพื่อเป็นแนวทางในการแก้ไขข้อคับข้องใจในการทำงานของพนักงาน

8. บริษัทถือว่าผู้บังคับบัญชาในสายงานมีหน้าที่และส่วนสำคัญในการบริหารงานบุคคล
รวมทั้งการส่งเสริมความสัมพันธ์อันดีของพนักงานกับบริษัท
ขณะเดียวกันพนักงานทุกคนก็ต้องมีส่วนรับผิดชอบในการรักษาไว้ซึ่งความสัมพันธ์อันดีด้วยเช่นกัน

9. บริษัทจะส่งเสริมให้พนักงานแสดงข้อคิดเห็นอันจะนำมาซึ่งวิธีการทำงานที่ดีขึ้น
เพื่อให้พนักงานมีส่วนร่วมในการปรับปรุงประสิทธิภาพในการทำงาน

10. บริษัทได้ตระหนักว่าการสื่อสารที่ดีจะนำมาซึ่งประสิทธิภาพ
และสัมพันธภาพที่ดีในการทำงานร่วมกัน ดังนั้น
บริษัทจึงส่งเสริมให้พนักงานได้รับแจ้งข่าวสารที่เกี่ยวข้องอยู่เสมอตามโอกาสอันควรและเหมาะสม